
Për delegimin e kompetencës për miratimin e shërbimeve në largësi mbi 100 km, jashtë qendrës së punës, të punonjësve të institucionit të prefektit

Në mbështetje të pikës 4 të nenit 102 të Kushtetutës, të neneve 27-33 të ligjit nr.8485, datë 12.5.1999 “Kodi i Procedurave Administrative”, të ndryshuar, të ligjit nr.8927, datë 25.7.2002 “Për Prefektin”, si dhe të pikës V/2/a/i të vendimit të Këshillit të Ministrave nr.997, datë 10.12.2010 “Për trajtimin financiar të punonjësve që dërgohen me shërbim jashtë qendrës së punës, brenda vendit”,

Urdhëroj:

1. Delegimin drejtuesve të njësive shpenzuese të prefekturave e nënprefekturave, të kompetencës për miratimin e shërbimeve në largësi mbi 100 km jashtë qendrës së punës, brenda buxhetit të miratuar për vitin përkatës.
2. Ngarkohen drejtuesit e njësive shpenzuese të prefekturave e nënprefekturave, me zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtrare.

